
Vjernik klanja svaki dan, ali veoma često ništa se ne promijeni nakon 
namaza. Namaz je najveće djelo koje vjernik može uraditi, djelo koje 
Allah najviše voli, ćovjek je u namazu, naročito na sedždi, najbliži 
Allahu... Ovo je dovoljno da čovjek drukćije pristupi namazu, drukćije 
nego bilo kojoj drugoj stvari, pa i bilo kojem drugom ibadetu. Ne 
mislim samo da je potrebno ispuniti uvjete namaza poput abdesta, 
čistog tijela i odijela i drugih uvjeta, već pristupiti drukčije tako da nije 
samo nešto što trebamo "izvršiti" i završiti. 

Prenosi se od nekih ućenjaka da bi im se primijetila promjena na licu 
kada krenu na namaz. Та promjena treba da bude odraz onoga sa čim 
se ispunilo srce. Rodost zbog namaza, radost zbog toga što ću uraditi 
djelo koje moj Gospodar najviše voli, radost jer ću Mu (u namazu) biti najbliži, a kad sam Mu 
najbliži, reći ću Mu šta me muči i šta mi treba, šta treba onima koje ja volim. A i da Mu ništa ne 
kažem, već samo da Mu budem blizu sa svojim kijamom i sedždom, kada znam da On tada sluša 
moje učenje Kur'ana- to je radost, to je sreća, to je Ijubav, to je džennetska bašča na 
dunjaluku... 

I opet, zaboravimo se da je tako i ulazimo u namaz da bi što prije iz njega izašli. Pa od ćega to 
bježimo? Ja Rabbi. Boga mi, namaz čovjeka tako može promijeniti da je to teško povjerovati. Zar 
nismo vidjeli nebrojeno Ijudi koliko ih je namaz promijenio? Pa i nas samel? Ali smo stali onda 
kada je prestala naša uzbuđenost zbog namaza i kada nam je namaz postao forma, da ga samo 
završimo. I, eto, kao da smo dostigli vrhunac, jer mi smo odabrani pa klanjamo svih pet dnevnih 
namaza. Jesmo, hvala Allahu, "da nas Allah nije uputio ne bismo klanjali", ali gdje je nestalo 
ushićenje kada stanemo pred Gospodara? 

Govorim ovo i sebi, a ne samo vama. Čuo sam jednog ćovjeka kada je upitao šejha Šenkitija 
kako da bude skrušen u namazu, pa mu je rekao: "Za skrušenost u namazu najbolje pomaže da 
se ostaviš grijeha i da činjš istigfar-da tražiš oprost za grijehe." Ovo je upravo ono što sadrži 
početna namaska dova koja se prenosi od Poslanika, sallallahu alejhi ve sellem: "Allahu, udalji 
me od mojih grijeha kao što si udaljio između istoka i zapada..." (Buhari i Muslim). 

Nekad kao da nam je namaz težak, a toliko je vrijedan. "Ко ne osjeti Džennet na dunjaluku, taj 
ga neće osjetiti ni na ahiretu." - ovo je izreka koja nas uvijek motiviše, ali zar već nismo dio toga 
osjetili baš u namazu? Pa zašto smo onda prestali žuditi za tom istom Ijepotom u svakom 
namazu? Lijepo je citirati hadis: "Моја radost je u namazu", ali koliko smo je mi koji citiramo 
ovaj hadis osjetili? Siguran sam da jesmo, i zato što jesmo ne trebamo i ne smijemo odustati od 
tog užitka, od nastojanja i težnje za njim. 

Ne znam kako da završim ovaj post. 


Možda samo da kažem, u vidu podsjetnika, vama, ali i sebi, da radost koju možemo osjetiti u 
namazu ovisi o četiri stvari: 

Prva je: naši grijesi, što ih manje nakupimo i što se za njih više pokajemo, to je radost u namazu 
veća. 

Druga je: Naše pristupanje namazu, naša priprema, naša ushićenost zbog namaza; da li namazu 
pristupamo samo da ga izvršimo, ili stvarno idemo da s Ijubavlju stanemo pred Najljepšeg 
Gospodara, Jedinog? Da li nam je mrsko ustati na namaz ili nam se žuri da Mu budemo bliski? 

Treće bi bilo: razmišljanje o onome što izgovaramo, tj. da znamo znaćenje namaskih dova i 
zikrova, i onih sura koje ućimo. 

I ćetvrto: Da osjećamo namaz. Da osjećamo stajanje pred Gospodarom i velićinu padanja na 
sedždu. То je skrušenost. Razlika između trećeg i ćetvrtog je u tome da je treće, a to je 
razmišljanje o onome što izgovaramo-koncentracija, a ćetvrto je ono zbog čega neki Ijudi iz 
namaze izlaze drugaćiji nego što su u njega ušli. Treće će pomoći da se ostvari ćetvrto, ali ne i 
obratno. 

Ovo je namaz koji nas mijenja, namaz sa kojim sebe popravljamo, sa kojim postajemo bolji. Ovo 
je namaz kojem teži iskreno vjernićko srce, jer ono teži da uspije kod svog Gospodara, koji je 
rekao: 

"Uspjet će vjernici, oni koji su u namazu skrušeni..." (El-Mu'minun) 

